Neodiptera varierer i størrelse fra under 1 millimeter til 5-6 centimeter for de aller største fluene. Det er en svært mangfoldig og formrik gruppe. Bibionomorpha er en gruppe av mygg og kan ha nokså lange antenner. Jevnt over er de forholdsvis kraftige mygg (bortsett fra medlemmene i familiene Sciaridae og gallmygg Cecidomyiidae). De mygg-lignende medlemmeme i Neodiptera kan gjerne skilles fra de "lavere" myggene (Tipulomorpha, Culicomorpha etc.) ved at de har forholdsvis brede vinger med få årer.